Babelscape/SREDFM huggingface dataset:
Αναστάσιος Δρούλιας

Ο Αναστάσιος Δρούλιας (1899-1982) ήταν Έλληνας φυσικομαθηματικός και πολιτικός. Υπηρέτησε ως βουλευτής και ως υπουργός.
Νικολάι Ζελιάσκοφ

Ο Νικολάι Ζελιάσκοφ ("Nikolay Jeliazkov", γεννημένος στις 26 Φεβρουαρίου 1970) είναι πρώην διεθνής πετοσφαιριστής με καταγωγή από την Βουλγαρία. Έχει ύψος 2.00 μ. και αγωνιζόταν ως κεντρικός.
Κύπελλο Συνομοσπονδιών 2017

Το Κύπελλο Συνομοσπονδιών 2017 είναι η 10η διοργάνωση του θεσμού του Κυπέλλου Συνομοσπονδιών, μία παγκόσμια διοργάνωση ποδοσφαίρου ανδρών, η οποία διεξάγεται ανά τετραετία από τη FIFA. Διεξήχθη στη Ρωσία από τις 17 Ιουνίου έως τις 2 Ιουλίου του 2017 ως προοίμιο για το Παγκόσμιο Κύπελλο Ποδοσφαίρου 2018 της FIFA.
Κοσμάς Μυρτίλος Αποστολίδης

Ο Κοσμάς Μυρτίλος Αποστολίδης (Φιλιππούπολη, 1868 ή 1869 - Αθήνα, 1942) ήταν Έλληνας ιστορικός και φιλόλογος.
ΚΟΝΚΑΚΑΦ Γκολντ Καπ 2015

:"Δε θα πρέπει να συγχέεται με το ΚΟΝΚΑΚΑΦ Καπ 2015"

Το ΚΟΝΚΑΚΑΦ Γκολντ Καπ 2015 (αγγλικά: "2015 CONCACAF Gold Cup") ήταν η 13η διοργάνωση του ΚΟΝΚΑΚΑΦ Γκολντ Καπ και το 23ο περιφερειακό πρωτάθλημα ΚΟΝΚΑΚΑΦ συνολικά στα πενήντα τέσσερα χρόνια της ύπαρξής του. Πραγματοποιήθηκε στις Ηνωμένες Πολιτείες, ενώ δύο αγώνες έλαβαν χώρα στον Καναδά, σηματοδοτώντας την πρώτη φορά που το ΚΟΝΚΑΚΑΦ Γκολντ Καπ παίχτηκε στη χώρα αυτή.

Το Μεξικό κατέκτησε το κύπελλο, νικώντας τη Τζαμάικα, την πρώτη χώρα της Καραϊβικής που έφτασε ποτέ σε τελικό, έπειτα από την επικράτησή της στους προημιτελικούς και ημιτελικούς υπό αμφιλεγόμενες συνθήκες. Από τις συνδιοργανώτριες, ο Καναδάς αποκλείστηκε στην φάση των ομίλων, ενώ οι Ηνωμένες Πολιτείες, η κάτοχος του τίτλου, έχασαν στα ημιτελικά από τη Τζαμάικα. Η διοργάνωση περιελάμβανε αγώνα για την 3η θέση, για πρώτη φορά από το 2003, στον οποίο ο Παναμάς νίκησε τις Ηνωμένες Πολιτείες.
ΚΟΝΚΑΚΑΦ Καπ 2015

Το ΚΟΝΚΑΚΑΦ Καπ 2015 (αγγλικά: "2015 CONCACAF Cup", ισπανικά: "Copa CONCACAF 2015") ήταν ένας διεθνής ποδοσφαιρικός αγώνας με σκοπό τον καθορισμό της ομάδας που θα λάμβανε μέρος στο Κύπελλο Συνομοσπονδιών 2017. Η νικήτρια του ΚΟΝΚΑΚΑΦ Γκολντ Καπ 2013, η ομάδα των Ηνωμένων Πολιτειών αγωνίστηκε εναντίον της κατόχου του τίτλου του ΚΟΝΚΑΚΑΦ Γκολντ Καπ 2015, της ομάδας του Μεξικού στις 10 Οκτωβρίου του 2015 στο Ρόουζ Μπόουλ της Πασαντίνα των ΗΠΑ.
Βιταμίνη D

thumb|300px|Είδη Βιταμινών D
Η Βιταμίνη D είναι οργανική ουσία, ανήκει και στις βιταμίνες αλλά και στις ορμόνες. Έχει λάβει το προσωνύμιο «η βιταμίνη του ήλιου», επειδή πέραν της πρόσληψής της από τα τρόφιμα, παράγεται φυσικά από τον οργανισμό μας όταν η ηλιακή ακτινοβολία έρχεται σε επαφή με το δέρμα μας.
Γέφυρα Γοργοποτάμου

Η Γέφυρα Γοργοποτάμου, είναι μία από τις πιο γνωστές γέφυρες στην Ελλάδα. Διασχίζει τον Γοργοπόταμο και συνδέει τον Μπράλο με τη Λαμία, ενώ μεταφέρει τη σιδηροδρομική γραμμή Αθηνών - Θεσσαλονίκης.
Σέρχι Κάνος

Ο Σέρχι Κάνος Τένες (ισπ. Sergi Canós Tenés, γεννημένος στις 2 Φεβρουαρίου 1997) είναι Ισπανός επαγγελματίας ποδοσφαιριστής που αγωνίζεται ως winger στη Μπρέντφορντ ΦΚ. Εκπροσώπησε την Ισπανία στα επίπεδα κάτω των 15, κάτω των 16, κάτω των 17 και κάτω των 19 ετών και χαρακτηρίζεται ως «γρήγορος επιθετικός».
Ουλίσες Κορέια ε Σίλβα

Ο Ουλίσες Κορέια ε Σίλβα (πλήρες όνομα: Jose Pina Ulisses Correia e Silva', 4 Ιουνίου 1962 -) είναι επιχειρηματίας και πολιτικός από το Πράσινο Ακρωτήριο. Ανέλαβε πρωθυπουργός στις 22 Απριλίου 2016.
Ο.Φ.Χ. Παγχανιακός

Ο Όμιλος Φιλάθλων Χανίων «Παγχανιακός» (Ο.Φ.Χ. Παγχανιακός ή απλά Παγχανιακός) είναι αθλητικός σύλλογος που εδρεύει στα Χανιά και διατηρεί τμήματα ποδοσφαίρου και πετοσφαίρισης.
Ρόγιαλ Λιγκ

Η Ρόγιαλ Λιγκ (αγγλικά: "Royal League") ήταν μία ποδοσφαιρική διοργάνωση, η οποία διεξήχθη για τρία χρόνια, μεταξύ των ομάδων από τις τρεις σκανδιναβικές μοναρχίες (Δανία, Σουηδία και Νορβηγία), το οποίο ξεκινούσε μετά τη λήξη των τακτικών εγχώριων πρωταθλημάτων της Νορβηγίας και της Σουηδίας, ενώ το πρωτάθλημα Δανίας βρισκόταν στα μισά της περιόδου. Οι τέσσερις ομάδες με την υψηλότερη βαθμολογία στα πρωταθλήματα ποδοσφαίρου της Δανίας, της Νορβηγίας και της Σουηδίας συμμετείχαν στη διοργάνωση.
Ράιαν ΜακΛάβλιν

Ο Ράιαν ΜακΛάβλιν (αγγ. Ryan McLaughlin, γεννημένος στις 30 Σεπτεμβρίου 1994) είναι Βορειοϊρλανδός ποδοσφαιριστής που αγωνίζεται ως αμυντικός στη Όλντχαμ Αθλέτικ και στην εθνική Βορείου Ιρλανδίας. Είναι ο νεότερος αδερφός του δεξιού μπακ της Φλιτγούντ Τάουν, Κόνορ ΜακΛάβλιν.
Ουγγρική Λαϊκή Δημοκρατία

Η Ουγγρική Λαϊκή Δημοκρατία ήταν το πολιτικό καθεστώς της Ουγγαρίας από τον Νοέμβριο του 1918 έως τον Μάρτιο του 1919. Αξίζει να σημειωθεί πως το συγκεκριμένο καθεστώς, στην ουγγρική γλώσσα, έφερε την ίδια ονομασία με την Λαϊκή Δημοκρατία της Ουγγαρίας. Η ονομασία του, ωστόσο, μεταφράζεται στις περισσότερες των περιπτώσεων, κυρίως στην αγγλική γλώσσα, ως "Λαϊκή Δημοκρατία".
Κραν

Το Κραν (σλοβενικά: Kranj) είναι πόλη στη βορειοδυτική Σλοβενία εκεί που ενώνεται ο ποταμός Σάβος με τον παραπόταμο του τον Κόκρα. Είναι η μεγαλύτερη πόλη της περιοχής Γκορένσκα και η τρίτη μεγαλύτερη πόλη της Σλοβενίας, μετά τη Λιουμπλιάνα και το Μάριμπορ με πληθυσμό 57.065 κατοίκους (2020). 

Το Κραν αποτελεί βιομηχανικό κέντρο της Σλοβενίας. Η πόλη έχει χημική και ηλεκτρονική βιομηχανία.
NGC 5001

Ο NGC 5001 είναι ραβδωτός σπειροειδής γαλαξίας ο οποίος βρίσκεται στον αστερισμό Μεγάλη Άρκτο και κατατάσσεται ως SB στο σχήμα μορφολογικής ταξινόμησης. Τον ανακάλυψε ο αστρονόμος Τζων Χέρσελ (John Herschel) την 1η Μαΐου 1831. Εκτιμάται πως ο γαλαξίας αυτός απέχει 130 εκατομμύρια παρσέκ από το Ηλιακό Σύστημα.<ref name="NASA/IPAC"></ref>
Ρωσική Προσωρινή Κυβέρνηση

Η Ρωσική Προσωρινή Κυβέρνηση ήταν η προσωρινή κυβέρνηση της Ρωσικής Δημοκρατίας που εγκαταστάθηκε αμέσως μετά την παραίτηση του Τσάρου Νικολάου Β΄ (15 Μαρτίου 1917). Η κυβέρνηση αντικατέστησε τον θεσμό του Συμβουλίου των Υπουργών της Ρωσίας, μέλη του οποίου μετά την Φεβρουαριανή Επανάσταση προΐσταντο στο Λειτούργημα του Αρχηγού στο Ναυαρχείο. Η πρόθεση της προσωρινής κυβέρνησης ήταν η διοργάνωση εκλογών για την Ρωσική Συντακτική Συνέλευση και την σύγκλησή της. Η κυβέρνηση αρχικά αποτελέστηκε από τον συνασπισμό των Καντέτ με ηγέτη των Γκεόργκι Λβοφ, ο οποίος συνασπισμός αντικαταστάθηκε αργότερα από τον συνασπισμό των Σοσιαλιστών με ηγέτη τον Αλεξάντρ Κέρενσκι.
μικρογραφία|δεξιά|1ο Υπουργικό Συμβούλιο της Ρωσικής Δημοκρατίας (1917)
Στις 16 Σεπτεμβρίου 1917, το νομοθετικό σώμα της χώρας (η Δούμα) διαλύθηκε επίσημα από το νεοσυσταθέν Διευθυντήριο και η χώρα ανακηρύχθηκε επίσημα Ρωσική Δημοκρατία, αν και η κατάσταση του κράτους σαν τέτοια προέκυψε με την πτώση της μοναρχίας (παραίτηση του Τσάρου). Η προσωρινή κυβέρνηση διήρκησε περίπου οκτώ μήνες, και έπαψε να υπάρχει όταν οι Μπολσεβίκοι κατέλαβαν την εξουσία μετά την Οκτωβριανή Επανάσταση (ή Νοεμβριανή του 1917, ανάλογα με το είδος του Ημερολογίου).
NGC 6293

thumb|right|250px|Το σφαιρωτό αστρικό σμήνος NGC 6293
Το NGC 6293 είναι σφαιρωτό σμήνος στον αστερισμό Οφιούχο. Κατατάσσεται ως IV στο σχήμα μορφολογικής ταξινόμησης και ανακαλύφθηκε από τον Αμερικανό αστρονόμο Λιούις Α. Σουίφτ (Lewis A. Swift) στις 8 Ιουλίου 1885. Απέχει 28.700 έτη φωτός από το Ηλιακό Σύστημα.<ref name=NASA/IPAC></ref>
Πίτερ φαν Λιντ

O Πίτερ φαν Λιντ (Pieter van Lint, Αμβέρσα, 28 Ιουνίου 1609 - Αμβέρσα, 25 Σεπτεμβρίου 1690) ήταν Φλαμανδός ζωγράφος που δραστηριοποιήθηκε στην Αμβέρσα και στη Ρώμη. 

Στο ημερολόγιο του κατέγραψε τη μαθητεία του για αρκετά χρόνια δίπλα στον Άρτους Βόλφφορτ. Στο διάστημα αυτό αντέγραψε έργα σπουδαίων καλλιτεχνών, όπως του Πέτερ Πάουλ Ρούμπενς, αλλά και παλαιότερων δασκάλων, όπως του Μέρτεν ντε Φος. Η επίδραση του Βόλφφορτ είναι ευδιάκριτη στον παλαιότερο γνωστό πίνακα του φαν Λιντ "Η προσκύνηση των Μάγων" (1632, Βιέννη). Το 1632 έγινε Δάσκαλος στη Συντεχνία του Αγίου Λουκά στην Αμβέρσα.

Από το 1633 μέχρι το 1640 εργάστηκε στη Ρώμη, στην υπηρεσία διαφόρων παραγγελιοδοτών, μεταξύ αυτών η οικογένεια Τσίμπο και ο καρδινάλιος Ντομένικο Γκιννάσι. Φιλοτέχνησε μια σειρά από τοιχογραφίες για το παρεκκλήσι Τσίμπο της Σάντα Μαρία ντελ Πόπολο στο ύφος του ακαδημαϊκού μπαρόκ της Ρώμης. Κατά την παραμονή του στην ιταλική πόλη φιλοτέχνησε επίσης αρκετά σκίτσα και σχέδια (Μουσείο Μάρτιν φον Βάγνκερ, Βύρτσμπουργκ), αποτυπώνοντας σκηνές από την καθημερινή ζωή στη Ρώμη στο ύφος των Μπαμποτσιάντι. Το ύστερο έργο του στην Αμβέρσα περιλαμβάνει διάφορες εικόνες βωμού ή ρετάμπλ σε κλασσικό ύφος, αφιερώθηκε ωστόσο κυρίως στην παραγωγή μικρών λατρευτικών εικόνων που προορίζονταν για την αγορά της Ισπανίας και της Λατινικής Αμερικής. 

Το 1643 νυμφεύτηκε την Ελίζαμπετ Βίλλεμινς, με την οποία απέκτησε επτά παιδιά. Η Βίλλεμινς πέθανε στις 14 Μαΐου 1679 και από επίσημα έγγραφα φαίνεται ότι την περίοδο του θανάτου της μόνο ένας γιος τους, ονόματι Μπαλτάζαρ, ήταν εν ζωή. Ο φαν Λιντ νυμφεύτηκε για δεύτερη φορά, στις 21 Αυγούστου 1680, την Άννα Μερέν φαν Νέιρλιντερ.
Holy Wars... The Punishment Due

Το Holy Wars... The Punishment Due είναι τραγούδι του αμερικανικού Thrash Metal συγκροτήματος Megadeth, το οποίο συμπεριλήφθηκε στον τέταρτο δίσκο τους, το "Rust In Peace", το 1990. Επίσης, κυκλοφόρησε και single, το πρώτο εκ των δύο τους δίσκου. Το τραγούδι γράφτηκε εξ ολοκλήρου από τον Ντέιβ Μαστέιν. Ουσιαστικά, υπάρχουν 2 τραγούδια σε ένα, το πρώτο είναι γρήγορο ενώ το δεύτερο πιο αργό και βαρύ, και η μετάβαση γίνεται με ακουστική κιθάρα, ενώ προς το τέλος γίνεται πάλι γρήγορο και επιθετικό. Συνήθως όλο το κομμάτι αναφέρεται απλά ως "Holy Wars".

Οι στίχοι του πρώτου (Holy Wars) κομματιού είναι εμπνευσμένοι από τις διαμάχες που συνέβησαν στη Βόρεια Ιρλανδία. Ωστόσο, απορρέει και το συναίσθημα της εναντίωσης του θρησκευτικού φονταμενταλισμού. Οι στίχοι του δεύτερου (The Punishment Due) αφορούν τον ήρωα της Marvel The Punisher. Τα δύο αυτά κομμάτια, κατά τα φαινόμενα, δεν έχουν κάποια στιχουργική συνέχεια. To single, στα ιρλανδικά chart έφτασε το νούμερο 12, ενώ στο Ηνωμένο Βασίλειο στο νούμερο 24. Ενώ, για την προώθηση του τραγουδιού κυκλοφόρησε και video clip, σκηνοθετημένο από τον Μπέντζαμιν Στρόουκς και τον Έρικ Ζίμερμαν.

Παρόλα αυτά, το τραγούδι θεωρείται ως ένα από τα δημοφιλέστερα των Megadeth ή, ακόμα, και το σπουδαιότερο τους. Συγκεκριμένα, το "Loudwire" στα 10 Σπουδαιότερα Τραγούδα των Megadeth, το κατέταξε 1ο, ενώ 1ο το κατέταξε, σε παρόμοια λίστα, και το "Ultimate Classic Rock". Το τραγούδι επίσης είναι δυνατό να χρησιμοποιηθεί και στο παιχνίδι "Guitar Hero: Warriors of Rock". Ενώ, σε ψηφοφορία που έγινε στην ελληνική έκδοση του "Metal Hammer", το τραγούδι συμπεριλήφθηκε μεταξύ των "200 Σπουδαιότερων Τραγουδιών όλων των εποχών", καταλαμβάνοντας την 31η θέση.
Χτιν Κιάου

Ο Χτιν Κιάου (ထင်ကျော်, , προφορά: tʰɪ̀ɴ tɕɔ̀ ή tʰɪ̀ɴ dʑɔ̀, 20 Ιουλίου 1946-) είναι Βιρμανός συγγραφέας, λόγιος και εκλεγμένος πρόεδρος της χώρας του, ο οποίος υπηρέτησε από το 2016 ως το 2018. Ανέλαβε καθήκοντα στις 30 Μαρτίου 2016 και έγινε ο γηραιότερος και ο πρώτος εκλεγμένος πρόεδρος της Μιανμάρ μετά το 1962.
Τσαρλς Μπρέντον Χάγκινς

Ο Τσαρλς Μπρέντον Χάγκινς ("Charles Brenton Huggins", 22 Σεπτεμβρίου 1901 – 12 Ιανουαρίου 1997) ήταν Καναδός ιατρός, φυσιολόγος και ερευνητής του καρκίνου στο Πανεπιστήμιο του Σικάγου, με ειδικότητα στον καρκίνο του προστάτη.

Το 1966 τιμήθηκε με το Βραβείο Νόμπελ Φυσιολογίας και Ιατρικής, το οποίο μοιράστηκε με τον Φράνσις Ρους, για τις ανακαλύψεις του αναφορικά με την ορμονική θεραπεία του καρκίνου του προστάτη. Ο Τσαρλς Χάγκινς απέδειξε ότι μειώνοντας τα επίπεδα τεστοστερόνης επιτυγχάνεται υποχώρηση του καρκίνου. Αυτή ήταν η πρώτη ανακάλυψη που απεδείκνυε ότι κάποια μορφή καρκίνου μποούσε να ελεγχθεί με χρήση ορμόνης.

Ο Χάγκινς γεννήθηκε στο Χάλιφαξ και σπούδασε αρχικώς στο Πανεπιστήμιο Ακάντια της Νέας Σκωτίας και μετά στο Χάρβαρντ, παίρνοντας το πτυχίο της ιατρικής το 1924. Ειδικεύθηκε στη χειρουργική στο Πανεπιστήμιο του Μίσιγκαν υπό τον Frederick A. Coller.

Ο Χάγκινς βρήκε μία μέθοδο για τη μέτρηση των επιπτώσεων των μεταβολών των ορμονών στη λειτουργία του προστάτη. Ανεκάλυψε ότι η χορήγηση οιστρογόνων οδηγεί σε ατροφία του αδένα, η οποία μπορεί να αντιστραφεί με τη χορήγηση ανδρογόνων. Το 1941 συνειδητοποίησε, μαζί με τον Κλάρενς Χότζες την ευεργετική επίδραση της αφαιρέσεως του αδένα στον μεταστατικό καρκίνο του προστάτη.

Ο Χάγκινς πέθανε στο Σικάγο σε ηλικία 95 ετών. Η σύζυγός του είχε αποβιώσει 14 χρόνια νωρίτερα, το 1983.
NGC 1553

Ο NGC 1553 είναι ένας φακοειδής γαλαξίας στον νότιο αστερισμό Δοράδα. Αποτελεί το δεύτερο φωτεινότερο μέλος της Ομάδας γαλαξιών της Δοράδας και ανακαλύφθηκε από τον Βρετανό αστρονόμο Τζων Χέρσελ στις 5 Δεκεμβρίου 1834 με τη χρήση κατοπτρικού τηλεσκοπίου διαμέτρου 47,5 εκατοστών.

Παρά το ότι βρίσκεται στο βόρειο-βορειοδυτικό μέρος του αστερισμού, ο γαλαξίας είναι αόρατος από την ηπειρωτική Ευρώπη και την Ελλάδα, όντας ορατός μόνο από νοτιότερα γεωγραφικά πλάτη, αλλά σε αυτά είναι ορατός και με ερασιτεχνικά τηλεσκόπια. Η απόστασή του από το Ηλιακό Σύστημα είναι περίπου 79 εκατομμύρια έτη φωτός.
NGC 6221

O NGC 6221 είναι ραβδωτός σπειροειδής γαλαξίας στον αστερισμό Βωμό. Κατατάσσεται ως SB(s)BC στο σχήμα μορφολογικής ταξινόμησης και ανακαλύφθηκε στις 3 Μαΐου 1835 από τον αστρονόμο Τζων Χέρσελ (John Herschel). Απέχει περίπου 69 εκατομμύρια έτη φωτός από το Ηλιακό Σύστημα.<ref name="NASA/IPAC"></ref>

Ο NGC 6221 ανήκει στην ομάδα γαλαξιών NGC 6221/15, η οποία επίσης περιλαμβάνει τον σπειροειδή NGC 6215 και τρεις νάνους γαλαξίες. Η αλληλεπίδραση ανάμεσα στον NGC 6221 και τον NGC 6215 έχει δημιουργήσει μία "γέφυρα" αέριου υδρογόνου που εκτείνεται για περισσότερα από εκατό παρσέκ. Ο ένας από τους νάνους γαλαξίες ενδεχομένως σχηματίστηκε εξαιτίας των αερίων αυτών.
NGC 6400

Το NGC 6400 είναι ανοικτό σμήνος στον αστερισμό Σκορπιό. Ταξινομείται ως II2m στο σχήμα μορφολογικής ταξινόμησης και ανακαλύφθηκε από τον αστρονόμο Τζέιμς Ντάνλοπ (James Dunlop) στις 13 Μαΐου 1826. Απέχει 3.097 έτη φωτός από το Ηλιακό Σύστημα.<ref name="NASA/IPAC"></ref>
Ουγγρική Σοβιετική Δημοκρατία

Η Ουγγρική Σοβιετική Δημοκρατία (στα ουγγρικά, "Magyarországi Tanácsköztársaság", το οποίο μεταφράζεται ως Ουγγρική Δημοκρατία των Συμβουλίων) ήταν το πολιτικό καθεστώς της Ουγγαρίας από τις 21 Μαρτίου 1919 έως τις 6 Αυγούστου του ιδίου έτους.

Το ουγγρικό καθεστώς ήταν η δεύτερη κυβέρνηση κομμουνιστικής ιδεολογίας στην παγκόσμια ιστορία, μετά εκείνη της Σοβιετικής Ρωσίας η οποία είχε διακηρυχθεί το 1917.

Διήρκεσε μονάχα 133 ημέρες και κατέρρευσε όταν οι ρουμανικές, σερβικές και εθνικιστικές δυνάμεις υποστηριζόμενες από το γαλλικό εκστρατευτικό σώμα υπό την ηγεσία του Ανρί Μπερτελό, κατέλαβαν την Βουδαπέστη στις 6 Αυγούστου 1919 με το πέρας του Πολέμου του Καλοκαιριού του 1919.

Το καθεστώς αυτό εμπνεύστηκε σε μεγάλο βαθμό από τα εργατικά συμβούλια (Σοβιέτ) της Ρωσίας (το 1905, καθώς και την περίοδο μεταξύ 1917-1918) και της Γερμανίας (1918-1919).
NGC 6287

Το NGC 6287 είναι σφαιρωτό σμήνος στον αστερισμό Οφιούχο. Κατατάσσεται ως VII στο σχήμα μορφολογικής ταξινόμησης και ανακαλύφθηκε από τον αστρονόμο Ουίλιαμ Χέρσελ την 21η Μαΐου 1784. Το σμήνος αυτό απέχει 30.300 έτη φωτός από το Ηλιακό Σύστημα.<ref name=NASA/IPAC></ref>
Hey Jude

Το Hey Jude είναι τραγούδι του αγγλικού Rock συγκροτήματος The Beatles, το οποίο γράφτηκε από τον Πωλ ΜακΚάρτνεϋ, αλλά πιστώνεται και στον Τζον Λένον. Η μπαλάντα αυτή, αρχικά λεγόταν "Hey Jules" και γράφτηκε από τον ΜακΚάρτνεϋ για να ηρεμεί τον γιο του Λένον, μετά το διαζύγιο που είχε πάρει ο δεύτερος με την Σίνθια Λένον. Το single αυτό ήταν το πρώτο που κυκλοφόρησε το συγκρότημα για την Apple Records, το 1968.

Το τραγούδι αυτό ήταν το μεγαλύτερο (σε χρόνο) που μπήκε έφτασε στην κορυφή των βρετανικών chart. Επιτυχία γνώρισε και στις ΗΠΑ, όπου για εννέα εβδομάδες βρισκόταν στην κορυφή. Το single πούλησε περίπου 8 εκατομμύρια αντίτυπα, ενώ και οι κριτικές για αυτό ήταν ως επί το πλείστον θετικές. Μεταξύ άλλων διακρίσεων το περιοδικό "Billboard", το 2013, το συμπεριέλαβε στα Σπουδαιότερα Τραγούδια όλων των εποχών, στην 11η θέση.
Τερέζ Μπρούνσβικ

Η κόμησσα Τερέζ Μπρούνσβικ ντε Κορόμπα ("Brunszvik Teréz", 27 Ιουλίου 1775, Ποζσόνι σημερινή Μπρατισλάβα , Βασίλειο της Ουγγαρίας - 23 Σεπτεμβρίου 1861, Πέστη, Βασίλειο της Ουγγαρίας) ήταν ουγγαρέζα αριστοκράτισσα, παιδαγωγός και ακόλουθος του Ελβετού Πεσταλότσι. Ήταν κόρη του Ούγγρου κόμη Άντον Μπρουνσβικ και της βαρόνης Άννα Ζέεμπεργκ.

Ίδρυσε των θεσμό των νηπιαγωγείων στην Ουγγαρία την 1 Ιουλίου 1828, κατά το αντίστοιχο που έκανε ο Ρόμπερτ Όουεν στο Νιου Λάναρκ της Σκωτίας το 1816. Σύντομα η προσχολική εκπαίδευση έγινε διάσημη στην Ουγγαριά και το 1837 ο Φρίντριχ Φρέμπελ ίδρυσε το πρώτο νηπιαγωγείο ("kindergarten") στην Γερμανία. Ίδρυσε την Ένωση Γυναικών στη Βούδα και την Πέστη και με πρωτοβουλία της έγινε ίδρυμα για την εκπαίδευση των γυναικών και την υποστήριξη της ισότητας των δύο φύλλων.

Η Τερέζ ήταν μαθήτρια του Λούντβιχ βαν Μπετόβεν, και σε αυτήν αφιέρωσε τη "Σονάτα για πιάνο Νο. 24 σε Φα δίεση μείζον, Opus 78", η οποία φέρει το παρωνύμιο "«A Thérèse»". Έχει υποτεθεί ότι αυτή και όχι η αδερφή της, Γιοζεφίνε, ενδέχεται να ήταν η «Αθάνατη Αγαπημένη». Τα απομνημονεύματά της δημοσιεύτηκαν από την Λα Μάρα, ενώ τα ημερολόγια και οι σημειώσεις της (μέχρι το 1813) από τη Μαριάνε Τσέκε. Αμφότερες οι εκδόσεις περιέχουν αποκαλυπτικά στοιχεία ως προς τις σχέσεις του Μπετόβεν με την οικογένεια Μπρούνσβικ, και ιδιαίτερα με την αδερφή της, Γιοζεφίνε.
Κωνσταντίνος Σκόκος

Ο Κωνσταντίνος Σκόκος ήταν ΄Ελληνας πεζογράφος, ποιητής και χρονογράφος.
Κομμουνιστικό Κόμμα της Τουρκίας / Μαρξιστικό-Λενινιστικό

Το Κομμουνιστικό Κόμμα της Τουρκίας / Μαρξιστικό-Λενινιστικό (τουρκικά: Türkiye Komünist Partisi/Marksist-Leninist), δημοφιλέστερα γνωστό με το ακρωνύμιο TKP/ML είναι τούρκικο κομμουνιστικό κόμμα που ακολουθεί τις αρχές του μαοϊσμού. Η TKP/ML ιδρύθηκε το 1972 από τον Ιμπραήμ Καιπάκαγια. TKP/ML εκδίδει την εφημερίδα "Partizan". Ο TİKKO (της οποίας το επίσημο όνομα είναι "Türkiye İşci ve Köylü Kurtuluş Ordusu") είναι το στρατιωτικό σκέλος του TKP/ML.
Γιοστ Γκίπερτ

Ο Γιοστ Γκίπερτ (γερμανικά: Jost Gippert, γενν. 12 Μαρτίου 1956, Βιντς – Νιντερβένινγκερν, τώρα Χάττινγκεν) είναι Γερμανός γλωσσολόγος, καυκασιολόγος, συγγραφέας και καθηγητής Συγκριτικής Γλωσσολογίας στο Ινστιτούτο Εμπειρικής Γλωσσολογίας στο Πανεπιστήμιο Γκαίτε της Φρανκφούρτης.
Κάρλος Σάουρα

Ο Κάρλος Σάουρα ("Carlos Saura", 4 Ιανουαρίου 1932) είναι Ισπανός σκηνοθέτης, σεναριογράφος και φωτογράφος.
Γιάννης Μπεχράκης

Ο Γιάννης Μπεχράκης (1960 – 2 Μαρτίου 2019) ήταν Έλληνας φωτορεπόρτερ και επικεφαλής του φωτογραφικού τμήματος (chief Photographer) του ειδησεογραφικού πρακτορείου Reuters στην Ελλάδα.

Γεννήθηκε το 1960 στην Αθήνα. Σπούδασε φωτογραφία στο Athens School of Arts and Technology και στο Πανεπιστήμιο Μίντλσεξ (Middlesex University) στο Λονδίνο.

Εργάστηκε ως φωτογράφος στην Αθήνα τη διετία 1985-86. Το 1988 ξεκίνησε να δουλεύει για το Reuters στην Αθήνα. Η πρώτη του δουλειά στο εξωτερικό ήταν η κάλυψη της κρίσης στη Λιβύη τον Ιανουάριο του 1989.

Στη διάρκεια της καριέρας του είχε καλύψει πολέμους σε διάφορα μέρη του κόσμου, την μεταναστευτική και προσφυγική κρίση, καθώς και μεγάλα πολιτικά και αθλητικά γεγονότα. Για τη δουλειά του έχει βραβευτεί στην Ελλάδα και στο εξωτερικό.

Ως επικεφαλής της ομάδας φωτογράφων του πρακτορείου Reuters είχε βραβευθεί το 2016 με το βραβείο Πούλιτζερ.

Απεβίωσε στις 2 Μαρτίου 2019, σε ηλικία 59 ετών.
NGC 6285

Οι γαλαξίες NGC 6285 (κάτω) και [[NGC 6286]]
Ο NGC 6285 είναι σπειροειδής γαλαξίας στον αστερισμό Δράκοντα. Κατατάσσεται ως S0-a στο σχήμα μορφολογικής ταξινόμησης και τον ανακάλυψε ο Αμερικανός αστρονόμος Λιούις Α. Σουίφτ (Lewis A. Swift) το 1886. Ο NGC 6285 απέχει περίπου 285 εκατομμύρια έτη φωτός από το Ηλιακό Σύστημα. Μαζί με τον NGC 6286 σχηματίζουν ζεύγος αλληλεπιδρώντων γαλαξιών, που καταγράφεται στον "Άτλαντα των ιδιόμορφων γαλαξιών" ως Arp 293.<ref name=NASA/IPAC></ref>
Symphony of Destruction

Το «Symphony of Destruction» είναι τραγούδι του αμερικανικού Thrash Metal συγκροτήματος Megadeth, το οποίο κυκλοφόρησε ως single για τον δίσκο "Countdown to Extinction", το 1992. Το τραγούδι γράφτηκε εξ ολοκλήρου από τον Ντέιβ Μαστέιν. Επίκεντρο των στίχων είναι η ανικανότητα των πολιτικών, που παρά αυτή, ο κόσμος συνεχίζει σχεδόν, μαγεμένος να τους ακολουθεί όπως «οι αρουραίοι τον τη μουσική του αυλού». Μάλιστα, γίνεται και αναφορά σε βασικό χαρακτήρα, από ποίημα του Ρόμπερτ Μπράουνινγκ («The Pied Piper of Hamelin»). Το τραγούδι παιγμένο πολλές φορές στο ραδιόφωνο, αλλά και μπαίνοντας σε διάφορα chart, θεωρείται ένα από τα δημοφιλέστερα και καλύτερα τραγούδια των Megadeth. Η εισαγωγή που ακούγεται στο τραγούδι πάρθηκε από τον έργο του Μότσαρτ, "Ρέκβιεμ", το οποίο κιόλας δεν πρόλαβε να το ολοκληρώσει.

Αναφορικά στα chart, η υψηλότερη θέση του ήταν στα ιρλανδικά, που έφτασε μέχρι το νούμερο 14, ενώ στα βρετανικά στο νούμερο 15. Επίσης, μπήκε και στα αμερικανικά "Billboard Hot 100", φτάνοντας το νούμερο 71. Για την προώθηση του τραγουδιού κυκλοφόρησε και video clip, το οποίο σκηνοθετήθηκε από τον Γουέιν Άισαμ. Αρχικά είχε καλή προβολή στο MTV, αλλά κατόπιν υπέστη επεξεργασία εξ αιτίας της σκηνής της δολοφονίας. Η επίμαχη σκηνή δείχνει έναν πολιτικό να δολοφονείται. 

Το κομμάτι έχει υποστεί αρκετά διασκευές από μουσικούς διαφόρων ειδών, όπως τους 3 Doors Down, τους Nightwish και άλλους. Πέρα από τις διασκευές το τραγούδι έχει χρησιμοποιηθεί και σε αρκετά βιντεοπαιχνίδια. Επίσης, σε ψηφοφορία που έγινε στην ελληνική έκδοση του "Metal Hammer", το τραγούδι συμπεριλήφθηκε μεταξύ των "200 σπουδαιότερων τραγουδιών όλων των εποχών", καταλαμβάνοντας την 48η θέση.
Αμαλία της Ορλεάνης

Η Αμαλία της Ορλεάνης (1865-1951) ήταν η τελευταία Βασίλισσα της Πορτογαλίας ως σύζυγος του Βασιλιά Καρόλου Α΄. Στην Πορτογαλία έγινε γνωστή ως "Μαρία Αμαλία της Ορλεάνης" (γαλλικά: "Maria Amélia de Orleães").. 

Η "Μαρία Αμαλία Λουίζα Ελένη" γεννήθηκε στις 28 Σεπτεμβρίου 1865 στο Λονδίνο με γονείς τον Φίλιππο, δούκα της Ορλεάνης, γνωστό ως Κόμη του Παρισιού, και της Μαρίας Ισαβέλλας της Ορλεάνης, κόρης του Αντωνίου, δούκα του Μονπανσιέ.
NGC 6369

thumb|right|250px|Το NGC 6369
Το NGC 6369, γνωστό στα αγγλικά και ως "Little Ghost Nebula" (Νεφέλωμα «Μικρό Φάντασμα»), είναι πλανητικό νεφέλωμα το οποίο βρίσκεται στον αστερισμό Οφιούχο και εκτιμάται ότι απέχει περίπου 5.000 έτη φωτός από το Ηλιακό Σύστημα. Το νεφέλωμα αυτό δημιουργήθηκε από έναν από τους παλαιότερους γνωστούς αστέρες, τον HD 158269. Ανακαλύφθηκε από τον αστρονόμο Ουίλιαμ Χέρσελ.
Γεώργιος Λαμπελέτ

Ο Γεώργιος Λαμπελέτ (Κέρκυρα, 24 Δεκεμβρίου 1875 - Αθήνα 31 Οκτωβρίου 1945) ήταν Έλληνας συνθέτης και μουσικοκριτικός, μικρότερος αδελφός του Ναπολέοντα Λαμπελέτ, επίσης συνθέτη, από τη μουσική οικογένεια Λαμπελέτ. Έγραψε κύκλους τραγουδιών, χορωδιακά και οργανικά έργα, καθώς και μουσικοθεωρητικά πονήματα, σχετικά με το εθνικό στοιχείο στην ελληνική λόγια και δημώδη μουσική. Στις μέρες μας Θεωρείται ένας από τους πρωτεργάτες της Εθνικής Μουσικής Σχολής.

Ο Λαμπελέτ έλαβε τα πρώτα του μαθήματα μουσικής από τους γονείς του και στη συνέχεια ανώτερη μουσική εκπαίδευση στο ωδείο "S. Pietro a Majella" της Νάπολης (1895-1901). Επιστρέφοντας στα πάτρια δίδαξε μουσική στη Βαρβάκειο Σχολή, ενώ για ορισμένα χρονικά διαστήματα ανέλαβε καθηγητική και διευθυντική θέση στο Ωδείο Πειραιώς. Με το πόνημά του «Εθνική Μουσική», ο Λαμπελέτ οραματίζεται τη δημιουργία μιας «εθνικής μουσικής», πρεσβεύοντας την άντληση μουσικών ιδεών από την μουσική παράδοση της χώρας, στα πρότυπα αντίστοιχων συνθετών της δυτικής Ευρώπης. Την εθνικά στοχευμένη άποψή του συμμερίζεται και το περιοδικό «Κριτική», το οποίο εκδίδεται περί το 1903. Ο ίδιος μάλιστα χρημάτισε εκδότης του μηνιαίου περιοδικού «Μουσικά Χρονικά» (1928-29), όπου αναλύει τη σκέψη του σε μια σειρά από άρθρα.

Αν και το μεγαλύτερο μέρος της μουσικής του έχει χαθεί, στα σωζόμενα έργα διαφαίνεται η ιδιάζουσα αισθητική του, όπως αυτή προκύπτει κυρίως μέσα από εναρμονίσεις δημώδων τραγουδιών. Έντονο είναι το τροπικό στοιχείο, αλλά και οι ευφάνταστες ενορχηστρώσεις, στοιχεία μιας μανιέρας που προσδίδουν μια «ελληνική» χροιά και μεταφέρουν τον ακροατή σε παραδοσιακά στιγμιότυπα της Ελλάδας των αρχών του 20ου αιώνα. Μελοποίησε πολλά παιδικά ποιήματα του Ζαχαρία Παπαντωνίου.

Ως κριτικός της τέχνης —και δη της μουσικής— ο Λαμπελέτ υπήρξε πολέμιος της «δυτικοποίησης» της τέχνης, όπως τουλάχιστον την αντιλαμβανόταν στα έργα της Σχολής των Επτανήσων. Εξάλλου, υπήρξε για δεκαετίες σθεναρά αντίθετος στον διορισμό του Γ. Νάζου (και αργότερα του Μ. Καλομοίρη) ως διευθυντή του Ωδείου Αθηνών, στάση με την οποία εξωθήθηκε εν πολλοίς στο καλλιτεχνικό περιθώριο της εποχής του.
NGC 1535

To NGC 1535 είναι πλανητικό νεφέλωμα που βρίσκεται στον αστερισμό Ηριδανό και ανακαλύφθηκε από τον Ουίλιαμ Χέρσελ την 1η Φεβρουαρίου 1785.. Από κάποιους ερασιτέχνες αστρονόμους αποκαλείται και «Μάτι της Κλεοπάτρας», πιθανώς εξαιτίας της υψηλής επιφανειακής του φωτεινότητας. Βρίσκεται στο βόρειο μέρος του αστερισμού, και έτσι είναι εύκολα ορατό από όλες πρακτικά τις χώρες της Γης. Εκτιμήσεις για την απόστασή του από τη Γη κυμαίνονται από 5.500 μέχρι 7.500 έτη φωτός.

Μοιάζει πολύ με το Νεφέλωμα του Εσκιμώου (NGC 2392), τόσο χρωματικά, όσο και στη δομή του, αλλά ο κεντρικός αστέρας του είναι πολύ πιο δύσκολο να παρατηρηθεί, τουλάχιστον στο ορατό φως. Ως προς το ίδιο το νεφέλωμα, παρά το ότι είναι ορατό με ερασιτεχνικά τηλεσκόπια, χρειάζονται οι μεγαλύτερες δυνατές μεγεθύνσεις για να μπορεί να παρατηρηθεί κάποια δομή σε αυτό.
Losing My Religion

To Losing My Religion είναι ένα τραγούδι του αμερικανικού alternative rock συγκροτήματος R.E.M., το οποίο συμπεριλήφθηκε στον δίσκο "Out of Time", το 1991, ενώ κυκλοφόρησε και ως single, που ήταν και το πρώτο του δίσκου. Βασισμένο σε ένα riff παιγμένο από μαντολίνο, το κομμάτι αυτό έγινε μεγάλη επιτυχία για το συγκρότημα και σίγουρα μία από τις μεγαλύτερες τους, καθώς είχε διαρκή παρουσία στο ραδιόφωνο, αλλά και στο MTV, το video clip του. Με αυτό το τραγούδι το σχήμα έγινε παγκοσμίως γνωστό, ενώ είναι και η μεγαλύτερη τους επιτυχία όσον αφορά τα αμερικανικά chart, φτάνοντας την 4η θέση στα "Billboard Hot 100", παραμένοντας εκεί για 21 εβδομάδες. Τέλος, υπήρξε υποψήφιο για αρκετά βραβεία Grammy, τελικά όμως κέρδισε δύο.
Sweet Dreams (Are Made of This)

To Sweet Dreams (Are Made of This) είναι ένα τραγούδι βρετανικού ντουέτου Eurythmics, το οποίο συμπεριλήφθηκε στον δεύτερο και ομώνυμο δίσκο τους, το 1983, ενώ κυκλοφόρησε και ως single το τελευταίο αυτού του δίσκου. Το κομμάτι έγινε αμέσως μεγάλη επιτυχία και τους έκανε γνωστούς παγκοσμίως. Επίσης, για την προώθησή του κυκλοφόρησε και video clip. Τελικά, το τραγούδι έφτασε στο νούμερο 2 των βρετανικών chart και νούμερο 1 στα αμερικανικά "Billboard Hot 100". Αυτό ήταν το πρώτο single του ντουέτο που κυκλοφόρησε στις ΗΠΑ.

Αναμφιβόλως το τραγούδι είναι το πιο χαρακτηριστικό του ντουέτου. Μάλιστα, το περιοδικό "Rolling Stone" στη λίστα του "Κατάλογος με τα 500 σημαντικότερα τραγούδια όλων των εποχών", το κατέταξε 356ο. Μεταξύ των πολλών διασκευών που υπέστη το κομμάτι, η δημοφιλέστερη θεωρείται αυτή του Marilyn Manson. Διασκευή που μπήκε σε αρκετά chart. Στον Καναδά έφτασε έως και το νούμερο 12.
Άμηστρις

Η Άμηστρις (περσικά: "Amāstrī-", «δυνατή γυναίκα») ήταν σύζυγος του Ξέρξη Α' και μητέρα του Αρταξέρξη Α'.

Είναι γνωστή για την κακή φήμη που απέκτησε στις αρχαίες ελληνικές ιστορικές πηγές. Είναι ενδεικτική η ιστορία, που αναφέρει ο Ηρόδοτος για την εξωσυζυγική σχέση, που διατηρούσε ο Ξέρξης με την Αρταΰντη, τη γυναίκα του Μασίστη. Η Άμηστρις, όταν αντιλήφθηκε για την εξωσυζυγική σχέση του άνδρα της, για να τον εκδικηθεί βασάνισε την Αρταΰντη με τη βοήθεια σωματοφυλάκων του Ξέρξη. Έκοψαν τη μύτη, τα χείλη, τα αυτιά, τη γλώσσα και τους μαστούς της Αρταΰντης, και έπειτα την έστειλαν σπίτι κατακρεουργημένη («ἡ Ἄμηστρις μεταπεμψαμένη τοὺς δορυφόρους τοὺς Ξέρξεω διαλυμαίνεται τὴν γυναῖκα τὴν Μασίστεω· τούς τε μαζοὺς ἀποταμοῦσα κυσὶ προέβαλε καὶ ῥῖνα καὶ ὦτα καὶ χείλεα καὶ γλῶσσαν ἐκταμοῦσα ἐς οἶκόν μιν ἀποπέμπει διαλελυμασμένην»). Η βαρβαρότητα αυτής της πράξης υποδηλώνει την έντονη ερωτική αντιζηλία, που ένοιωθε η Άμηστρις.

Η Άμηστρις ήταν κόρη του Οτάνη, ενός από τους εφτά ευγενείς που σκότωσαν τον μάγο μιμητή του Πέρση βασιλέα Σμέρδι το 522 π.Χ. Μετά απ' αυτό, ο Δαρείος Α' ανέβηκε στον θρόνο. Σύμφωνα με τον Ηρόδοτο, ο Οτάνης τιμήθηκε με βασιλικούς γάμους. Ο Δαρείος παντρεύτηκε την κόρη του Οτάνη, Φαδυμία, ενώ ο Οτάνης παντρεύτηκε την αδερφή του Δαρείου, η οποία γέννησε την Άμηστρι.

Όταν ο Δαρείος πέθανε το 486 π.Χ, η Άμηστρις παντρεύτηκε τον διάδοχο του θρόνου, Ξέρξη. Ο Ηρόδοτος περιγράφει την Άμηστρι ως αιματηρό δεσπότη:

:"Περσικὸν δὲ τὸ ζώοντας κατορύσσειν, ἐπεὶ καὶ Ἄμηστριν τὴν Ξέρξεω γυναῖκα πυνθάνομαι γηράσασαν δὶς ἑπτὰ Περσέων παῖδας ἐόντων ἐπιφανέων ἀνδρῶν ὑπὲρ ἑωυτῆς τῷ ὑπὸ γῆν λεγομένῳ εἶναι θεῷ ἀντιχαρίζεσθαι κατορύσσουσαν."
::Ηρόδοτος, Ιστορίαι, Πολύμνια 114

Η προέλευση της ιστορίας είναι ασαφής, καθώς από ιστορικές αναφορές γνωρίζουμε ότι οι ανθρωποθυσίες ήταν απαγορευμένες στην περσική θρησκεία. Επίσης, καθώς οι περισσότερες πηγές είναι ελληνικές και επειδή η Ελλάδα ήταν αντίπαλος της Περσίας, είναι πιθανό πως οι περισσότερες πηγές δεν είναι ακριβείς.
Κάρεν Μούιρ

Η Κάρεν Μούιρ ("Karen Muir", 16 Σεπτεμβρίου 1952 - 1 Απριλίου 2013) ήταν Νοτιοαφρικανή κολυμβήτρια.

Στις 10 Αυγούστου του 1965, σε ηλικία 13 ετών, κατέπληξε το κοινό καθώς έγινε η νεαρότερη αθλήτρια που έκανε παγκόσμιο ρεκόρ, όταν κολύμπησε τις 100 γιάρδες ύπτιο σε 1'08"7 στο Μπλάκπουλ της Αγγλίας. 

Στις 18 Αυγούστου του 1966, κατέρριψε στο Λίνκολν το παγκόσμιο ρεκόρ στα 200 μ. υπτίως με χρόνο 2.26.4. Στις 21 Ιουλίου του 1968, στο Λος Άντζελες, έκανε παγκόσμιο ρεκόρ στο ίδιο άθλημα με χρόνο 2.23.8. Στις 6 Ιουλίου του 1969 κατέρριψε στην Ουτρέχτη το παγκόσμιο ρεκόρ στα 100 μ. υπτίως με χρόνο 1.05.6.
Smells Like Teen Spirit

To Smells Like Teen Spirit είναι ένα τραγούδι του αμερικανικού Grunge συγκροτήματος Nirvana, το οποίο κυκλοφόρησε ως single του δίσκου Nevermind, το 1991. Η μουσική του τραγουδιού πιστώνεται σε όλα τα μέλη του συγκροτήματος, ενώ οι στίχοι στον Κερτ Κομπέιν. Το κομμάτι αυτό θεωρείται ως ένα από τα σημαντικότερα στην ιστορία του Rock, καθώς αντιπροσώπευσε μία ολόκληρη γενιά. Οι στίχοι του παρόλα αυτά είναι διφορούμενοι, καθώς στην πραγματικότητα το "Teen Spirit" είναι αποσμητικό. Ωστόσο, όπως ο Κομπέιν, παραδέχτηκε, η μουσική του κομματιού είναι εμπνευσμένη από τους Pixies.

Το single ήταν άκρως επιτυχημένο στα chart, αφού κατάφερε να μπει σε αρκετές δεκάδες παγκοσμίως, φτάνοντας και νούμερο 1 σε αρκετές χώρες, όπως το Βέλγιο, η Ισπανία, η Γαλλία, η Νέα Ζηλανδία, αλλά και στις ΗΠΑ, στα US "Alternative Songs (Billboard)". Ενώ έγινε Χρυσό στη Νέα Ζηλανδία και και στη Σουηδία. Και πλατινένιο στις ΗΠΑ και στο Ηνωμένο Βασίλειο. Για την προώθηση του τραγουδιού είχε κυκλοφορήσει και video clip, το οποίο το είχε σκηνοθετήσει ο Σάμιουελ Μπάγερ. Το οποίο, κι αυτό με τη σειρά του, γνώρισε κάποιες διακρίσεις. Το 1997, το τραγούδι εισήχθη στο Rock and Roll Hall of Fame.

Το κομμάτι από τη στιγμή της κυκλοφορίας του γνώρισε καλές κριτικές και πάρα πολλές διακρίσεις. Το 2004, το περιοδικό "Rolling Stone" το κατέταξε, στη λίστα του "Κατάλογος με τα 500 σημαντικότερα τραγούδια όλων των εποχών", στην 9η θέση. Το "Kerrang!" στη λίστα του με τα "100 Σπουδαιότερα Single όλων των εποχών" το κατέταξε 1ο, ενώ στη λίστα του με τα 100 Σπουδαιότερα Rock Τραγούδια το κατέταξε στην κορυφή. Ο τηλεοπτικός σταθμός VH1, στη λίστα του με τα "100 Σπουδαιότερα Τραγούδια της Δεκαετίας του 1990", το κατέταξε 1ο. Ενώ, το NME, στα "500 Σπουδαιότερα Τραγούδια όλων των εποχών", το κατέταξε κι αυτό 1ο.
Γεώργιος Στ. Κορρές

Ο Γεώργιος Στ. Κορρές (1940, αγγλικά: "George Styl. Korres", γερμανικά: "Georg Korres"), είναι Έλληνας, πανεπιστημιακός, αρχαιολόγος και ομότιμος καθηγητής της Προϊστορικής Αρχαιολογίας του Πανεπιστημίου Αθηνών.
Ίντερσεξ

Τα ίντερσεξ άτομα (αγγλ. intersex)(ελλ. μεσοφυλικά) γεννιούνται με διάφορες παραλλαγές στα φυλετικά χαρακτηριστικά τους (χρωμοσώματα, γονάδες ή γεννητικά όργανα) οι οποίες "δεν παραπέμπουν στον κλασικό ορισμό των αρσενικών και των θηλυκών σωμάτων." Αυτές οι αποκλίσεις μπορεί να αφορούν ασάφεια γεννητικών οργάνων και συνδυασμούς χρωμοσωματικών γονότυπων και γεννητικών φαινότυπων διαφορετικών από ΧΥ-αρσενικό και ΧΧ-θηλυκό. Οι όροι "μεσόφυλος" και "μεσοφυλικός" αποτελούν ανεπίσημα συνώνυμα. Τα ίντερσεξ άτομα παλαιότερα αποκαλούνταν ερμαφρόδιτα, αλλά ο όρος έχει χάσει τη δημοτικοτητά του καθώς θεωρήθηκε παραπλανητικός και στιγμάτιζε τα άτομα αυτά.

Τα ίντερσεξ άτομα χαρακτηρίζονται από τη διαφορετική φυσιολογία τους, όπου μπορεί να υπάρχει ή να μην υπάρχει καθορισμένο ανατομικό φύλο. Πιο συγκεκριμένα ένα ίντερσεξ άτομο γεννιέται ανατομικά με περισσότερα φυλετικά χρωμοσώματα από τα δύο που είναι συνηθέστερα για όλους τους ανθρώπους,  για παράδειγμα με χρωμόσωμα φύλου της μορφής ΧΧΥ, ΧΧΧ, ΧΥΥ, ΧΧΧΥ, ΧΧΥΥ, Χ0 κλπ (υπάρχουν περί τους 30 διαφορετικούς συνδιασμούς) ή με δυο αναπαραγωγικά όργανα εκ των οποίων το ένα από δύο είναι μερικώς ανεπτυγμένο. Στα ίντερσεξ άτομα συμπεριλαμβάνονται επίσης άτομα ΧΧ και ΧΥ με AIS, CAΗ, PAIS, MKHK κλπ. Μια συνήθης πρακτική μέχρι πριν λίγα χρόνια (που συνεχίζεται ακόμα όπου δεν έχει απαγορευθεί νομικά) για τα ίντερσεξ βρέφη και παιδιά, όπως και αυτά που έχουν ασαφή εξωτερικά γεννητικά όργανα, ήταν να χειρουργούνται ή τροποποιούνται ορμονικά για να αποκτήσουν πιο αποδεκτά έμφυλα χαρακτηριστικά από την κοινωνία. Ωστόσο, αυτή η πράξη θεωρείται αμφιλεγόμενη, χωρίς αποδείξεις ότι έχει καλή έκβαση. Αυτές οι ερήμιν των ατόμων μη-αναστρέψιμες θεραπείες μπορεί να περιλαμβάνουν στείρωση ή τροποποίηση σε φύλο μη επιθυμητό απο το ίδιο το άτομο όταν φτάνει στην εφηβεία ή στην ενηλικίωση του. Ενήλικες επίσης, μεταξύ αυτών ελίτ γυναίκες αθλήτριες, έχουν υποβληθεί σε αυτή τη θεραπεία. Μελέτες στα τέλη του 20ού αιώνα υποδηλώνουν μία αυξανόμενη ιατρική ομοφωνία ότι τα διάφορα ίντερσεξ σώματα αποτελούν φυσιολογικές μορφές της ανθρώπινης βιολογίας.

Όλο και περισσότερο αυτά τα θέματα αναγνωρίζονται ως παραβιάσεις ανθρώπινων δικαιωμάτων, με δηλώσεις από διεθνή και εθνικά ιδρύματα ανθρώπινων δικαιωμάτων και δεοντολογίας. Ίντερσεξ οργανισμοί έχουν εκδώσει συλλογικές ανακοινώσεις για μερικά χρόνια ως μέρος του Διεθνούς Ίντερσεξ Φόρουμ. Το 2011 η Christiane Völling έγινε το πρώτο ίντερσεξ άτομο που κατέθεσε με επιτυχία μήνυση για αποζημίωση, σε μία υπόθεση μη συναινετικής χειρουργικής επέμβασης. Τον Απρίλιο του 2015, η Μάλτα έγινε η πρώτη χώρα που έθεσε εκτός νόμου μη συναινετικές χειρουργικές επεμβάσεις για τροποποίηση ανατομίας φύλου, συμπεριλαμβανομένων των ίντερσεξ ατόμων. Όπως όλα τα άτομα, τα ίντερσεξ άτομα έχουν διάφορες ταυτότητες φύλου. Οι περισσότεροι ταυτοποιούνται ως άνδρας ή γυναίκα, ενώ κάποιοι άλλοι δεν αυτοπροσδιορίζονται αποκλειστικά σαν άνδρες ή αποκλειστικά σαν γυναίκες. Κάποιοι ίντερσεξ μπορεί να έχουν μεγαλώσει σαν γυναίκες ή άνδρες αλλά να ταυτίζονται με άλλη ταυτότητα φύλου στη μετέπειτα ζωή τους.
Money, Money, Money

To Money, Money, Money είναι ένα τραγούδι του σουηδικού ποπ συγκροτήματος ABBA, το οποίο συμπεριλήφθηκε στον δίσκο "Arrival", ενώ κυκλοφόρησε και ως single, το 1976 . Το κομμάτι γράφτηκε από τους Μπένι Άντρεσον και Μπιορν Ούλβες. Ο αρχικός τίτλος του τραγουδιού ήταν "Been and Gone and Done It", με το κομμάτι να αναφέρεται σε μία γυναίκα, που παρά τη σκληρή δουλειά της δε βγάζει πολλά χρήματα και επιθυμεί μία πλούσια ζωή.

Το κομμάτι γνώρισε μεγάλη επιτυχία στα chart παγκοσμίως. Μπήκε σε πάρα πολλές κορυφαίες δεκάδες και έφτασε και σε πολλές πρωτιές, μεταξύ των οποίων στην Αυστραλία, στη Γερμανία, στο Μεξικό, στη Γαλλία και αλλού. Στα βρετανικά chart έφτασε νούμερο 3, ενώ στα αμερικανικά "Billboard Hot 100" στο νούμερο 56.
Πανεπιστήμιο του Σικάγου

Το Πανεπιστήμιο του Σικάγου (αγγλικά: "University of Chicago") είναι ιδιωτικό πανεπιστήμιο με έμφαση στην έρευνα, που έχει έδρα την πόλη Σικάγο των ΗΠΑ. Ιδρύθηκε το 1890 και αποτελείται από το Κολέγιο του Πανεπιστημίου του Σικάγου (για όλες τις προπτυχιακές σπουδές), τις μεταπτυχιακές σχολές, διεπιστημονικές επιτροπές οργανωμένες σε 4 ακαδημαϊκά ερευνητικά τμήματα, και επτά επαγγελματικές σχολές. Εκτός από τις επιστήμες του ανθρώπου και τις θετικές επιστήμες, το Πανεπιστήμιο είναι πολύ γνωστό και για τις επαγγελματικές σχολές, όπως την Ιατρική Σχολή (Pritzker School of Medicine), τη Σχολή Επιχειρήσεων (Booth School of Business) και τη Νομική Σχολή. Σήμερα το Πανεπιστήμιο του Σικάγου έχει περί τους 6000 προπτυχιακούς φοιτητές και περίπου 15 χιλιάδες συνολικά.

Το Τμήμα Φυσικής του Πανεπιστημίου του Σικάγου διεδραμάτισε σημαντικό ρόλο στην επίτευξη της πρώτης τεχνητής αυτοσυντηρούμενης αλυσιδωτής πυρηνικής αντιδράσεως στην ιστορία, κάτω από το γήπεδο τένις Stagg του ιδρύματος. Το ερευνητικό έργο του Πανεπιστημίου έχει βοηθηθεί από μοναδικές συνεργασίες με παγκόσμιου κύρους ιδρύματα, όπως το γειτονικό Φέρμιλαμπ και το Εθνικό Εργαστήριο Αργκόν. Διαθέτει επίσης τις Πανεπιστημιακές Εκδόσεις του Σικάγου (University of Chicago Press), που είναι ο μεγαλύτερος πανεπιστημιακός εκδοτικός οίκος στις ΗΠΑ. Το 2020 εκτιμάται ότι θα ολοκληρωθεί το «Προεδρικό Κέντρο Μπαράκ Ομπάμα», που θα στεγασθεί στο Πανεπιστήμιο και θα περιλαμβάνει την Προεδρική Βιβλιοθήκη Ομπάμα και τα γραφεία του Ιδρύματος Ομπάμα.

Το Πανεπιστήμιο του Σικάγου ιδρύθηκε από τη Home Mission Society, την Εκπαιδευτική Εταιρεία των Αμερικανών Βαπτιστών, με ιδρυτική δωρεά από τον μεγιστάνα του πετρελαίου και (θεωρούμενο ως) πλουσιότερο άνθρωπο στην ιστορία, τον Τζον Ντάβισον Ροκφέλερ. Ο Γουίλιαμ Ρ. Χάρπερ (William Rainey Harper) υπήρξε ο πρώτος Πρόεδρος του ιδρύματος, το 1891, ενώ τα πρώτα μαθήματα έλαβαν χώρα το 1892. Το Πανεπιστήμιο του Σικάγου έγινε ένα από τα 14 ιδρυτικά μέλη της Ενώσεως Αμερικανικών Πανεπιστημίων, ενός διεθνούς οργανισμού ερευνητικών ΑΕΙ, το 1900.
Από το Πανεπιστήμιο του Σικάγου έχουν αποφοιτήσει πολλές εξέχουσες προσωπικότητες. Μέχρι στιγμής υπάρχουν 89 κάτοχοι Βραβείου Νόμπελ που με τον ένα ή με τον άλλο τρόπο συνδέονται με το Πανεπιστήμιο. Επιπλέον, οι απόφοιτοι του ιδρύματος περιλαμβάνουν 9 κατόχους του Μεταλλίου Φιλντς (του «νόμπελ» των μαθηματικών), 13 δισεκατομμυριούχους και πληθώρα μελών του αμερικανικού κοινοβουλίου και πολιτικών ηγετών άλλων χωρών του κόσμου.
Αιγιάλεια

Με την ονομασία Αιγιάλεια ή Αιγιαλεία είναι σήμερα γνωστή η περιοχή του Νομού Αχαΐας που άλλοτε αποτελούσε την Επαρχία Αιγιαλείας και σήμερα τον Δήμο Αιγιαλείας.

Στην αρχαιότητα Αιγιαλεία ή "Χώρα των Αιγιαλέων" λεγόταν βασίλειο και χώρα που περιελάμβανε όλα τα βορειοδυτικά παράλια της Πελοποννήσου, από την Κορινθία και την Σικυώνα μέχρι τα όρια της Ηλείας και τον ποταμό Λάρισσο. Ονομάστηκε έτσι από τον Αιγιαλέα, γιο του Ινάχου και της Μελίας, και αναφέρεται ο πρώτος αυτόχθων και οικιστής της περιοχής αυτής που αργότερα ονομάστηκε "Αιγιαλός" και έπειτα "Ιωνία" και "Αχαΐα". Λόγω του ότι ο Αιγιαλέας ήταν βασιλιάς του Άργους η Αιγιάλεια ίσως αποτελούσε τμήμα της επικράτειας του ως την κάθοδο των Ιώνων. Αιγιαλεία ήταν και το πρώτο όνομα όλης της Πελοποννήσου.

Ο Βασιλιάς των Αιγιαλέων, της περιοχής της σημερινής Πάτρας, Εύμηλος αναφέρεται ότι ζούσε την εποχή που οι άνθρωποι στην χώρα δεν είχαν σπίτια και ζούσαν σε σπηλιές ενώ δεν ήξεραν και την γεωργία, πρώτος αυτός με την καθοδήγηση του Τριπτόλεμου τους δίδαξε κι έκτισε την Αρόη. 

Κατά την ελληνική μυθολογία στην Αιγιαλεία εγκαταστάθηκαν έπειτα οι Ίωνες που ήρθαν από την Αττική, εγκαταστάθηκαν στην Αιγιαλεία και ζούσαν αρχικά ειρηνικά μαζί με τους γηγενείς Αιγιαλείς. Οι Ίωνες αργότερα ονόμασαν τη χώρα "Ιωνία" και την χώρισαν σε δώδεκα περιοχές με έδρα αντίστοιχες κώμες που έχτισαν επειδή οι Αιγιαλείς δεν έμεναν σε πόλεις ή κώμες, αυτές οι κώμες ήταν : η Πελλήνη, η Αιγές, η Βούρα, η Ελίκη, η Φαραίς, η Ώλενος, η Τριταία, η Δύμη, η Ρύπες, το Αίγιο, η Υπερησία, και η Αρόη. Αργότερα οι Ίωνες ήρθαν σε πόλεμο με τους γηγενείς Αιγιαλείς όπου έχασαν και αναγκάσττηκαν να μετοικήσουν στην Μικρά Ασία και στην μετέπειτα Ιωνία. Έπειτα ήρθαν οι Αχαιοί που ήρθαν εδώ από την Αρκαδία που είχαν εγκατασταθεί πρωτύτερα και έδωσαν τον όνομα τους στους κατοίκους παρότι ολιγάριθμοι. 

Ο Γεώργιος Σύγγελος αναφέρει ότι Αιγιαλεία λεγόταν όλη η σημερινή Πελοπόννησος. Με το όνομα Αιγιάλεια αναφέρεται αδελφή του Αιγιαλέα γιου του Πρώνακτος. Αιγιάλεια ονομάστηκε αρχικά και η πόλη που είχε έδρα του βασιλείου του ο Αιγιαλέας, η μετέπειτα αρχαία Σικυώνα. Οι κάτοικοι της χώρας ονομάζονταν "Αιγιαλείς" και θεωρούνταν Πελασγοί.

Βασιλείς της Αιγιαλείας είναι γνωστοί στην ελληνική μυθολογία οι : Αιγιαλέας, Πέλοπας, Σελινούντας, Ίωνας, Εύμηλος, Τισαμενός, Δαμασίας, Τέλλις, Δαϊμένης, Σπάρτων, και Λεοντομένης.
Dancing Queen

To Dancing Queen είναι ένα τραγούδι του σουηδικού συγκροτήματος ABBA, το οποίο συμπεριλήφθηκε στον δίσκο "Arrival", ενώ κυκλοφόρησε και ως single, μάλιστα πρώτο αυτού του δίσκου. Το κομμάτι γράφτηκε από τον Μπένι Άντερσον, τον Μπιορν Ούλβες και τον Στιγκ Άντερσον. Αφού κυκλοφόρησε στη Σουηδία το single, κατόπιν κυκλοφόρησε στο Ηνωμένο Βασίλειο, αλλά και στην υπόλοιπη Ευρώπη. Το κομμάτι έγινε δημοφιλέστατο αμέσως μετά την κυκλοφορία του, καθώς είχε διαρκή παρουσία στα ραδιόφωνα, ενώ απέκτησε κι άλλη δημοτικότητα στα νυχτερινά κέντρα, όπου παιζόταν κι εκεί συνεχώς. Το κομμάτι αυτό ήταν το πρώτο αλλά και μοναδικό νούμερο 1 στα αμερικανικά chart. Έφτασε την κορυφή και σε άλλα chart παγκοσμίως όπως στη Νέα Ζηλανδία, στο Μεξικό, στη Βραζιλία, στην Ισπανία στη Νότια Αφρική και αλλού, ενώ μπήκε και σε αρκετές πεντάδες.
NGC 4121

Ο NGC 4121 είναι νάνος ελλειπτικός γαλαξίας, που βρίσκεται στον βόρειο αστερισμό Δράκοντα, νοτίως του τέλους της ουράς του, μόλις 10 λεπτά της μοίρας από το σύνορο με τον αστερισμό Μεγάλη Άρκτο.

Δίπλα του στον ουρανό, στα βόρειά του, φαίνεται να βρίσκεται ο πολύ μεγαλύτερος ελλειπτικός γαλαξίας NGC 4125. Η απόσταση από τη Γη τόσο του NGC 4121, όσο και του NGC 4125, δεν είναι γνωστή με κάποια ακρίβεια.

Ο NGC 4121 απομακρύνεται από τη Γη με ταχύτητα 1414 ± 12 χιλιομέτρων ανά δευτερόλεπτο (5,1 εκατομμυρίων χιλιομέτρων την ώρα).
Σιδηροδρομικός Σταθμός Γευγελής

Ο Σιδηροδρομικός Σταθμός Γευγελής είναι σιδηροδρομικός σταθμός στην Γευγελή της Βόρειας Μακεδονίας. Βρίσκεται έξω από τη πόλη. Ο σταθμός εξυπηρετείται από τα διεθνή υπεραστικά τρένα προς την Θεσσαλονίκη, τα Σκόπια και το Βελιγράδι.
Μαρία Πία της Σαβοΐας

Η Μαρία Πία της Σαβοΐας (14 Φεβρουαρίου 1847 - 5 Ιουλίου 1911) υπήρξε Βασίλισσα της Πορτογαλίας ως σύζυγος του Βασιλιά Λουδοβίκου Α΄. Η Μαρία Πία ήταν η κόρη του Βίκτωρ Εμμανουήλ Β΄, πρώτου βασιλιά της Ιταλίας, και της συζύγου του Αδελαΐδας των Αψβούργων-Λωρραίνης, κόρης του Ράινερ-Ιωσήφ αρχιδούκα της Αυστρίας. Την ημέρα της βάπτισης της, ο Πάπας Πίος Θ΄, ως ανάδοχός της, της χάρισε ένα Χρυσό Τριαντάφυλλο. Υπήρξε μεγάλη διδάσκαλος του Τάγματος της Αγίας Ισαβέλλας.
Γκεντσλίκ Γκιουτζού

Η Γκεντσλίκ Γκιουτζού (τουρκικά: "Gençlik Gücü") είναι τουρκοκυπριακή ομάδα με έδρα τη Λευκωσία. Αρχικά συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ) έχοντας 2 συμμετοχές στη Β΄ κατηγορία Κύπρου. Μετά την αποχώρηση των τουρκοκυπριακών ομάδων από την ΚΟΠ εντάχθηκε στην Τουρκοκυπριακή Ομοσπονδία Ποδοσφαίρου, στις διοργανώσεις της οποίας συμμετέχει μέχρι σήμερα.
Φρανσουά Ζακόμπ

Ο Φρανσουά Ζακόμπ ("François Jacob", 17 Ιουνίου 1920 – 19 Απριλίου 2013) ήταν Γάλλος βιολόγος που, μαζί με τον Ζακ Μονό, ανέπτυξε την ιδέα ότι ο έλεγχος των ενζύμων σε όλα τα κύτταρα επιτυγχάνεται από τη φύση με τη διαδικασία της γενετικής μεταγραφής. Ο Ζακόμπ μοιράστηκε το Βραβείο Νόμπελ Φυσιολογίας και Ιατρικής το 1965 με τους Μονό και Αντρέ Λβοφ.
Final Fantasy VII Remake

Το Final Fantasy VII Remake (ιαπωνικά: ファイナルファンタジーVII リメイク, Χέπμπορν: "Fainaru Fantajī Sebun Rimeiku") είναι βιντεοπαιχνίδι δράσης ρόλων που αναπτύχθηκε και κυκλοφόρησε από τη Square Enix στις 10 Απριλίου του 2020 για το PlayStation 4. Πρόκειται για τοί remake του ομώνυμου βιντεοπαιχνιδιού ρόλων της Square του 1997.

Το παιχνίδι αφηγείται την ιστορία ενός πρώην μισθοφόρου με το όνομα Cloud Strife, ο οποίος μπαίνει στην ομάδα AVALACHE, η οποία αντιτίθεται της Εταιρείας Ηλεκτρικής Ενέργειας Shinra, και του πρώην στρατιώτη της, Sephiroth. Ο τρόπος του παιχνιδιού περιέχει μία μείξη στοιχείων δράσης πραγματικού χρόνου, παρόμοια με το "Dissidia Final Fantasy", και στοιχεία στρατηγικής, ενώ επίσης θα κυκλοφορεί ως σειρά με πολλαπλά μέρη.

Για πολλά χρόνια υπήρχαν φήμες και απαιτήσεις από το κοινό ενός remake του "Final Fantasy VII", αλλά για διάφορους λόγους δεν αναπτυσσόταν. Για να αναπτύξουν το remake, επέστρεψαν τρεις σημαντικοί συντελεστές του γνήσιου παιχνιδιού: ο σχεδιαστής χαρακτήρων Τετσούγια Νομούρα, που ανέλαβε τη σκηνοθεσία και τον επανασχεδιασμό των χαρακτήρων, ο αρχικός σκηνοθέτης Γιοσινόρι Κιτάσε ως παραγωγός, και ο Καζουσίγκε Νοτζίμα ως σεναριογράφος. Η απόφαση να κυκλοφορήσει το παιχνίδι σε πολλαπλά μέρη πάρθηκε, ώστε η ομάδα να μην χρειαστεί να κόψει περιεχόμενο από το αρχικό παιχνίδι. Επίσης, η ομάδα αποφάσισε να προσθέσει νέο περιεχόμενο, και να προσαρμόσει τα αρχικά μοντέλα των χαρακτήρων με τέτοιο τρόπο, ώστε να διατηρούν ισορροπία ανάμεσα στο ρεαλισμό και το στυλ.
Κομμουνιστικό Κόμμα της Ινδίας (Μαοϊκό)

Το Κομμουνιστικό Κόμμα της Ινδίας (Μαοϊκό) πιο γνωστό ως Ναξαλίτες είναι ινδικό κομμουνιστικό κόμμα που ακολουθεί τις αρχές του μαοϊσμού. Το ΚΚΙ (Μ) ιδρύθηκε το 2004 Δημιουργήθηκε από την ένωση του ΚΚΙ (ΜΛ) (Λαϊκός Πόλεμος) και το Μαοϊκό Κομμουνιστικό Κέντρο. Το ΚΚΙ (Μ) έχει τις ρίζες του στην εξέγερση του Ναξαλμπάρι. Ο PLGA (της οποίας το επίσημο όνομα είναι Λαϊκό Απελευθερωτικό Αντάρτικο Στρατό) είναι το στρατιωτικό σκέλος του ΚΚΙ (Μαοϊκού).
Άμπραχαμ Χόβερτς

Ο Άμπραχαμ Χόβερτς (φλαμανδικά: Abraham Govaerts (αναφερόμενος και ως Goevaerts, Gouvaert, Goyvaert, Goyvaerts, Godvarte, Goijvaerts, 1589 - 9 Σεπτεμβρίου 1626) ήταν Φλαμανδός ζωγράφος, ο οποίος ειδικευόταν σε μικρού μεγέθους πίνακες, στους οποίους απεικόνιζε δασικά τοπία με την τεχνοτροπία του Γιαν Μπρίγκελ του πρεσβύτερου και του Χίλλις φαν Κόνινξλοο.
Ντογάν Τουρκ Μπιρλιγί

Η Ντογάν Τουρκ Μπιρλιγί (τουρκικά: "Doğan Türk Birliği") είναι τουρκοκυπριακή ομάδα με έδρα την Κερύνεια. Αρχική έδρα της ομάδας ήταν η Λεμεσός αλλά μετά την τουρκική εισβολή στην Κύπρο μετακινήθηκε στη Βόρεια Κύπρο. Αρχικά συμμετείχε στις διοργανώσεις της Κυπριακής Ομοσπονδίας Ποδοσφαίρου (ΚΟΠ) έχοντας 2 συμμετοχές στη Β΄ κατηγορία Κύπρου. Μετά την αποχώρηση των τουρκοκυπριακών ομάδων από την ΚΟΠ εντάχθηκε στην Τουρκοκυπριακή Ποδοσφαιρική Ομοσπονδία, στις διοργανώσεις της οποίας συμμετέχει μέχρι σήμερα.
Χόμμερτ φαν ντερ Χραχτ

Ο Χόμμερτ φαν ντερ Χραχτ (φλαμανδικά: Gommaert van der Gracht ή Gommaer van der Gracht (περ. 1590 - 1639) ήταν Φλαμανδός ζωγράφος, ο οποίος στους πίνακές του απεικόνιζε νεκρές φύσεις και τοπία.
Κομμουνιστικό Κόμμα των Φιλιππίνων

Το Κομμουνιστικό Κόμμα των Φιλιππίνων (Φιλιππινέζικα: "Partido Komunista ng Pilipinas") είναι κομμουνιστικό κόμμα που ακολουθεί τις αρχές του μαοϊσμού. ΚΚΦ ιδρύθηκε το 1968 από τον Χοσέ Μαρία Σισον. Ο NPA (της οποίας το επίσημο όνομα είναι Νέος Λαϊκός Στρατός; Αγγλικά: "New People's Army", Φιλιππινέζικα: "Bagong Hukbong Bayan") είναι το στρατιωτικό σκέλος του ΚΚΦ.
Τσάρου Μαζουμντάρ

Ο Τσάρου Μαζουμντάρ (Μπενγκάλι: চারু মজুমদার; 1918 - 1972) ήταν Ινδός πολιτικός, επαναστάτης, ιδρυτής του Κομμουνιστικού Κόμματος της Ινδίας (Μαρξιστικό-Λενινιστικό). Ιδεολόγος και θεωρητικός του μαοϊσμού.
Σιδηρόδρομοι Θεσσαλίας

Οι Σιδηρόδρομοι Θεσσαλίας ήταν σιδηροδρομική εταιρεία στην Ελλάδα, η οποία κατείχε και λειτουργούσε το, μετρικού εύρους, σιδηροδρομικό δίκτυο της Θεσσαλίας και τον σιδηρόδρομο του Πηλίου από το 1884 έως το 1955, όταν η εταιρεία απορροφήθηκε από τους Σιδηροδρόμους Ελληνικού Κράτους. Σήμερα ο όρος αυτός αναφέρεται κυρίως στο σιδηροδρομικό τμήμα μεταξύ Δομοκού και Ραψάνης, και τις δύο διακλαδώσεις του, αυτή της Δυτικής Θεσσαλίας προς προς Καλαμπάκα, και αυτή προς Βόλο.
Σιδηρόδρομοι Ελληνικού Κράτους

Οι Σιδηρόδρομοι Ελληνικού Κράτους (Σ.Ε.Κ.) ήταν ένα νομικό πρόσωπο δημοσίου δικαίου στην Ελλάδα, το οποίο ιδρύθηκε το 1920 και εκμεταλλευόταν τους ελληνικούς σιδηροδρόμους, έως το 1970.